b'\n_START_ARTICLE_\nBertrand Baguette\n_START_SECTION_\nUra\n_START_PARAGRAPH_\nBaguette aloitti karting-uransa vuonna 2000. Vuonna 2002 H\xc3\xa4n voitti Belgian paikallisen luokan mestaruuden. Vuonna 2004 Beguette aloitti kilpa-uransa Belgian Formula Renault 1.6 -sarjassa sijoittuen sarjan 13:nneksi. Vuonn 2005 Baguette siirtyi Eurocup Formula Renault -sarjaan sijoittuen sarjan kahdeksanneksi. Samana vuonna h\xc3\xa4n kilpaili Ranskan Formula Renault 2.0 -sarjassa sijoittuen sarjan 11:nneksi. Vuonna 2006 Baguette jatkoi Eurocup -sarjassa saavuttaen yhden voiton ja viisi palkintosijaa sijoittuen sarjan loppupisteiss\xc3\xa4 nelj\xc3\xa4nneksi. Vuonna 2007 Baguette siirtyi Formula Renault 3.5 -sarjaan sijoittuen sarjan 17:nneksi. Vuonna 2008 h\xc3\xa4n jatkoi sarjassa voittaen yhden kilpailun ja sijoittuen sarjan seitsem\xc3\xa4nneksi. Samana vuonna h\xc3\xa4n kilpaili muutamia kilpailuja FIA GT Championship-, Superleague Formula- ja Belgian Touring Car -sarjoissa. Vuonna 2009 Baguette onnistui voittamaan Formula Renault 3.5 -sarjan mestaruuden ja p\xc3\xa4\xc3\xa4si vuoden lopussa testaamaan Renault\xe2\x80\x99n F1-autoa nuorten kuljettajien testeiss\xc3\xa4._NEWLINE_Vuonna 2010 Baguette siirtyi IndyCar-sarjaan sijoittuen sarjan 22:nneksi. Vuonna 2011 h\xc3\xa4n ajoi vain Indy 500 -kilpailun sijoittuen kilpailussa seitsem\xc3\xa4nneksi. Samana vuonna h\xc3\xa4n ajoi GT1 World Championship -sarjassa muutamia kilpailuja. Vuonna 2012 Baguette osallistui Le Mansin 24 tunnin ajoon. Vuonna 2013 Baguette siirtyi FIA World Endurance Championship -sarjaan, jossa h\xc3\xa4n voitti LMP2-luokan mestaruuden yhdess\xc3\xa4 Martin Plowmanin ja Ricardo Gonz\xc3\xa1lezin kanssa. Samana vuonna he olivat luokkansa parhaita Le Mansin 24 tunnin kilpailussa. Vuonna 2014 Baguette siirtyi Japaniin kilpailemaan Super GT -sarjassa.'